L'Eliana viu un intens cap de setmana nadalenc replet d'activitats per a tots els públics
17 de desembre de 2018

La fira de nadal del comerç local, el bosc de la benvinguda, els concerts de Nadal de la Unió Musical, la presentació de tots els equips de bàsquet del Jovens l'Eliana, la gala de lliurament dels premis Escrits a la Tardor, el brindis nadalenc de la UDP o una jornada de portes obertes en el Poliesportiu Municipal, completen un intens cap de setmana en la localitat del Camp de Túria

Centenars de veïns i veïnes han participat de les diferents propostes municipals durant tot el cap de setmana. Les activitats culturals i esportives han tingut un especial protagonisme, com és habitual a l'Eliana, però aquest cap de setmana també han ressaltat les propostes mediambientals com, el Bosc de la Benvinguda o, les del foment de l'activitat del comerç local, com la Fira de Nadal.

El cap de setmana començava amb l'acte de lliurament dels premis del certamen literari Escrits a la Tardor, que complia la seua dissetena edició. La gala va estar amenitzada per l'associació Teatreliana, que va interpretar un dels relats guanyadors de l'anterior edició i el Cor de l'Eliana. Els guanyadors d'enguany van ser en la categoria primera en valencià, Sergi Ramada, amb el relat “Vida i mort d’un mosquit” i en la categoria primera en castellà, Raúl Clavero, amb la seua obra “Variaciones”.

La fira de nadal del comerç local va ser una de les iniciatives que va estar present tot el cap de setmana, atraient nombrós públic a les diferents parades amb els millors productes i serveis locals, a més d'altres iniciatives que van agradar molt als assistents com, el tren turístic que donava voltes pel nucli urbà, l'encesa de les llums nadalenques o la inauguració del tradicional Belén de playmobil.

Una altra de les activitats esperades i que es va poder celebrar el dissabte, després de diverses cancel·lacions per pluja, va ser la plantació d'arbres en el barranc de Mandor per cada xiquet o xiqueta nascut en 2017. Les famílies es van reunir, entorn, al bosc de la benvinguda per a plantar l'arbre que queda vinculat amb els xiquets i descobrir les plaques amb els seus noms.

Els concerts de nadal de la banda simfònica, l'orquestra simfònica i el cor de la Unió Musical, van reunir desenes de músics del municipi per a interpretar els clàssics nadalencs. L'esport i el Poliesportiu Municipal també van tindre un paper destacat durant el cap de setmana amb una jornada de portes obertes de l'Escola Municipal d'Activitats Dirigides, oferint una masterclass de pilates a tota la ciutadania. Per la seua banda, el Jovens l'Eliana va presentar als seus més de 300 jugadors de bàsquet dels diferents equips del club. Un altre important col·lectiu del municipi, com la UDP (la Unió de Jubilats i Pensionistes) van celebrar el seu tradicional brindis nadalenc, felicitant el Nadal a tots els seus associats i conveïns.

L'alcalde de l'Eliana, Salva Torrent, ha destacat “l'enorme esforç que realitzen tots els treballadors municipals perquè l'Eliana puga viure les festes nadalenques de la millor manera possible, preparant instal·lacions, muntatge d'infraestructures, dispositius de seguretat, etc.” i ha aprofitat per a felicitar les festes a tota la ciutadania i col·lectius socials que “ens ajuden a construir dia a dia aquest somni compartit que és l'Eliana”.

En els pròxims dies, l'activitat municipal continua amb nombroses activitats per a tots els públics: el concert de l’Escola Coral de l'Eliana (dissabte 22), la fira del voluntariat (diumenge 23), la ronda del Sereno (diumenge 23), la festa de la nit de nada en l’espai Al Tall (dilluns 24), la Sant Silvestre (dissabte 29), i un llarg etcètera d'activitats que poden consultar en www.leliana.es